Foglalkozásvázlat

Algoritmizálás, a programozás alapjainak elsajátítása  
(Szófajok, a micro:bit programozása)

**Műveltségi terület:** Magyar nyelv és irodalom

**Tantárgy:** Magyar nyelv és irodalom

**Témakör:** Nyelvtani és nyelvhelyességi ismeretek tudatosítása és alkalmazása: mondatfajták, szavak, szófajok

**Az óra témája:** Szófajok (gyakorlás)

**Osztály:** 4. évfolyam

**Az óra cél- és feladatrendszere:** A tanulók önállóságának növelése a feladatvégzésben, az információszerzésben és -felhasználásban, a szabályalkalmazásban és az önellenőrzésben. A nyelvi tudatosság fokozása. Problémamegoldó és algoritmikus gondolkodás fejlesztése, kommunikációs készség fejlesztése, szabálytudat erősítése, fogalmak elmélyítése, analizáló-szintetizáló képesség fejlesztése, társas kompetenciák fejlesztése, ok-okozati összefüggések felismerése, szerialitás fejlesztése, nyelvi kódolás-dekódolás folyamatának segítése

**Az óra didaktikai feladatai:** Motiváció, meglévő ismeretek alkalmazása, ismeretbővítés, gyakorlás, képességfejlesztés, ellenőrzés, értékelés, házi feladat előkészítése

**Kompetenciaterületek (NAT 2020):** Digitális kompetenciák, kommunikációs kompetenciák

**Tantárgyi kapcsolatok (NAT 2020):** Matematika tantárgyban algoritmusok

**Tantárgyon belüli témaköri kapcsolódások:** Szövegértés

**Felhasznált források:**

* [Code.org](https://code.org/)

* [Microbit.org](https://microbit.org/)

* [Tudasbazis.sulinet.hu – A szófajok](https://tudasbazis.sulinet.hu/hu/magyar-nyelv-es-irodalom/magyar-nyelv/nyelvtan-4-osztaly/a-szofajok)

Az egyes tevékenységekhez javasolt támogató jellegű, fejlesztő (formatív) értékelés tervezése. A hagyományos értékelési eszközök mellett, vagy még inkább helyett, kívánatosnak tartjuk a digitális eszközökkel és alkalmazásokkal támogatott értékelési formák használatát.

Óraterv

| **Időkeret (perc)** | **Tevékenység leírása** | **Tevékenység célja** | **Munkaformák/módszerek** | **Eszközök, segédanyagok, mellékletek** |
| --- | --- | --- | --- | --- |
| 0–3. | Párok alakítása, szófajok ismétlése | Ismétlés, előkészület a tanórára, pármunkára | Tanári kérdések, pármunka |  |
| 4. | Micro:bitek kiosztása | Ellenőrizni kell a készletek működését, minden pár kapjon micro:bitet. |  | Micro:bit készlet, telepített [programmal](https://makecode.microbit.org/_gC0004hfiLqp) |
| 5–25. | Program elindítása, játék a szavak szófajának meghatározására.  Tanári útmutatás a program működésének ismertetésére | Motiválás | Pármunka | Micro:bit [program](https://makecode.microbit.org/_gC0004hfiLqp) |
| 26–31. | Megoldások megbeszélése | Ellenőrzés | Irányított kérdések | Táblázatba felírás, jelölés |
| 32–40. | Program közös megismerése, algoritmusok működése  A tanár ismerteti, hogyan működik az algoritmus, amely a micro:biten fut.  Irányított kérdéseket tesz fel, hogyan lehetne hatékonyabbá, gyorsabbá tenni.  Szófaj ellenőrzési algoritmusának tudatosítása. | Algoritmusok megismerése, problémamegoldó gondolkodás fejlesztése | Prezentáció, kérdések, pármunka | Kivetítő, <https://makecode.microbit.org/> felület megnyitása |
| 41–45. | Elpakolás, önértékelés | Foglalkozás értékelése, visszajelzések gyűjtése, rendre nevelés | A rend szeretetére nevelés | Micro:bit-készletek, tároló rekeszek |

Melléklet

|  |  |
| --- | --- |
| A [program](https://makecode.microbit.org/_gC0004hfiLqp) működése:   * rázásra véletlenszerűen választ az előre megadott szavak közül és kiírja azt; * a szófaj megállapítására két másodperc áll rendelkezésre; * a gondolkodási idő letelte után a program rossz választ feltételez és leáll; * a gondolkodási idő letelte előtt:   + az A gomb megnyomása az ige,   + a B gomb megnyomása a melléknév,   + az A + B gombok együttes megnyomása a főnév választását jelenti; * a gombnyomás után a program kiértékeli a választ.   A program könnyen átlátható, kizárólag „ha …, akkor …” elágazásokat tartalmaz.  Új szavakat a véletlenszám felső határának növelésével és a képen látható kódrészlet „ha …” blokkjának megfelelő számban ismételt hozzáadásával lehet felvenni. |  |